Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Knesset hyväksyi esityksen laista, joka pakottaa kansalaisjärjestöt -
julkaisemaan tiedot ulkomaisesta rahoituksesta. EU vastustaa esitystä.
Kolmen arabiedustajan knesset- toimintaa on rajoitettu määräajaksi -
heidän vierailtua palestiinalais- terroristien perheiden luona.
YK:n pääsihteeri Ban tuomitsee synagogan tuhopolton Länsirannalla.
Lakiesitys kansalaisjärjestöjen avoi- muudesta läpäisi Israelin knessetin.
Käytännössä järjestöjen pitäisi tehdä selvitys ulkomaisista lahjoituksista, -
jos niiden rahoituksesta yli puolet on peräisin ulkomailta, kuten EU:lta.
Avoimuuslakia kärkkäimmin ajanut oikeusministeri Shaked -
sanoi äänestyksen alla, että esityksen vastustajissa vaikuttaa -
pikemminkin vainoharhaisuus kuin lain todellinen ymmärtäminen.
Te, jotka vastustatte avoimuuslaki- esitystä, ette tiedä, miksi teette niin.
Jokainen teitä seurannut huomaa, -
ettette enää vastusta sitä ideologian -
vaan vainoharhaisuutenne takia.
Myös pääministeri Netanjahu puolusti lakia -
kuvaillen sitä "demokraattiseksi ja tarpeelliseksi".
Hän sivuutti sekä EU-jäsenmaiden että Yhdysvaltojen vastustuksen.
Avoimuuslaista tullaan äänestämään ensimmäisenä asialistalla.
Kannatamme avoimuutta. Mielestäni pitää raportoida joka dollari ja sekeli,
jonka ulkovallat siirtävät kansalais- järjestöille ― oikealle tai vasemmalle.
Perusavoimuutta.
Israelissa on yli 30 000 rekisteröityä kansalaisjärjestöä, puolet aktiivisia.
Niistä noin 70 toimii rauhantyössä Israelin ja palestiinalaisten välillä.
Nämä 70 ryhmää saa rahoitusta joko EU:lta tai yksittäisiltä jäseniltä, -
kuten Tanskalta, Ruotsilta ja Belgialta, sekä Norjalta, joka ei ole EU-jäsen.
Oikeusministeri on sanonut moneen otteeseen panevansa kuriin ryhmät, -
jotka saavat ulkomaista rahaa ja kritisoivat Israelia.
Hän syytti joitakin kansalaisjärjestöjä "Israelin laillisuuden murentamisesta -
juutalaisena ja demokraattisena valtiona."
Aktivistit pitävät lakiesitystä vaarallisena. Se asettaisi Israelin -
samaan kategoriaan Turkin, Egyptin ja Venäjän kanssa. Aktivistien mukaan -
nämä maat harvoin suvaitsevat kritiikkiä sisältä päin -
ja ovat panneet kuriin joitakin kansa- laisjärjestöjä tai uhanneet tehdä niin.
Oppositio kutsui lakiesitystä epädemokraattiseksi -
ja sanoi sen tähtäävän ihmisoikeus- järjestöjen vahingoittamiseen.
Lainsäädännöllä yritetään erotella -
ihmisoikeusjärjestöt oikeiston kansalaisjärjestöistä -
ja leimata ihmisoikeusjärjestöt laittomiksi, -
suoranaisiksi maanpettureiksi.
Ne yritetään leimata sillä tavalla, että ne nähdään oitis järjestöinä, -
joita hallinto pitää pettureina.
Se on epädemokraattista, syrjivää ja erittäin haitallista lainsäädäntöä.
Tämä ei ole avoimuutta.
Tämä laki yrittää epädemokraattisella tavalla -
jäljittää ja leimata Israelin valtiota kritisoivat tahot ja kansalaisjärjestöt.
Uskomme lain olevan haitallinen.
Muut maat pitävät sitä perustellusti epädemokraattisena.
Pidämme sitä vaarallisena. Harmi, että se yritetään saada läpi knessetissä.
Lakiesityksen vastustajat pitävät lakia syrjivänä siitä syystä, -
että ulkomaisesta rahoituksesta nauttivat pääosin ryhmät, -
jotka vastustavat hallituksen politiikkaa palestiinalaisia kohtaan.
Laiksi tullakseen esityksen pitää läpäistä kolme knesset-äänestystä.
Hallituksella on knessetissä yhden paikan enemmistö.
Hallitus kokoaa tukea esitykselleen, ennen kuin se vie sen äänestykseen.
Knesset kallistui eilisiltana puoltamaan avoimuuslakia.
Esitys menee valiokuntaan viimeisteltäväksi, -
ennen kuin siitä äänestetään toisen ja kolmannen kerran eri istunnoissa.
Muissa uutisissa: Kymmenet Euroopan unionin jäsenet -
vaativat knessetjäseniä äänestämään avoimuuslakia vastaan.
Euroopan lainsäätäjät kirjoittivat kirjeessään knessetjäsenille, -
että ei pidä säätää lakia, joka tähtää kansalaisjärjestöjen vaientamiseen, -
ja että lakiesitys jatkaa Israelin hallinnon huolestuttavaa linjaa, -
jolla se rajoittaa politiikkaansa arvos- televia järjestöjä ja taiteilijoita.
Muita aiheita: Kolmea arabiedustajaa -
estettiin puhumasta knessetin täysistunnossa rangaistuksena siitä, -
että nämä olivat osoittaneet tukeaan palestiinalaisterroristien perheille.
Knessetin eettinen komitea erotti -
Balad-ryhmän Zoabin ja Ghattasin neljäksi kuukaudeksi -
ja Zahalkan kahdeksi kuukaudeksi täysistunnoista ja valiokunnista.
Heillä on edelleen oikeus äänestää.
Kolme edustajaa tapasi viime viikolla palestiinalaisperheitä, -
joiden omaisia oli osallisina terroritekoihin israelilaisia vastaan.
Yksi tällainen terroriteko oli kolme kuolonuhria vaatinut bussi-isku -
Jerusalemissa viime vuonna.
Netanjahu on aiemmin tuominnut kolmen knessetjäsenen toimet -
painottaen, että Israelin valtio ei hyväksy heidän käytöstään.
Emme hyväksy sitä tilannetta, -
että knessetjäsenet tukevat israelilais- siviilien murhaajien perheitä -
ja tekevät kunniaa lastemme murhaajien muistolle.
On olemassa raja. On olemassa kansallinen kunnia.
Yritän kuvitella, mitä olisi tapahtunut Britannian parlamentissa, -
jos brittiedustajat olisivat tehneet kunniaa Jihadi-Johnin muistolle.
Tai USA:n kongressin jäsenet San Bernardinon murhaajille.
On olemassa raja!
Tällaista ei olisi hyväksytty siellä! - Lopettakaa lietsonta!
Vasemmistolainen Balad kuuluu neljän arabipuolueen muodostamaan -
Yhdistettyyn arabivaalilistaan, jolla on 13 paikkaa knessetin 120 paikasta.
Balad-jäsenet tukevat äänekkäästi palestiinalaisten asiaa.
Tuomitsemme jyrkästi arabeihin ja heidän johtajiinsa kohdistuvan -
villin lietsonnan, oikeutuksen kieltämisen ja demonisoinnin.
Väkivallan aalto on kiristänyt juutalaisten ja arabien jännitteitä.
Puukotus-, ampuma- ja päälleajo- iskuissa on kuollut 27 israelilaista -
ja yksi yhdysvaltalainen. Tekijät ovat pääosin olleet palestiinalaisia.
Väkivaltaisuudet leimahtivat lokakuussa 2015.
Myös pieni joukko Israelin arabeja on syyllistynyt iskuihin.
Muita uutisia: -
YK:n pääsihteeri Ban Ki-moon tuomitsi synagogan sunnuntaisen tuhopolton -
lähellä Etsionia, Ban Ki-moonin sanoin "miehitetyllä Länsirannalla".
Ban vaati syyllisten etsimistä ja oikeuteen tuomista.
Pääministeri Netanjahu on aiemmin vaatinut kansainvälistä yhteisöä -
tuomitsemaan palestiinalaisten katalan rikoksen yhtä ponnekkaasti -
kuin se tuomitsee moskeijapalot, joista epäillään juutalaisia.
Väliaikaistiloissa toimineen synagogan
toorakääröt ja rukouskirjat tuhoutuivat täysin.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Nähdään taas huomenna!
Suomennos: Marianne Tenetz